Maissihiutaleet

Maissihiutaleet ovat aamiaismuroja, jotka tehdään sekoittamalla keitettyä maissia sokerin, suolan ja vitamiinien kanssa, litistämällä ne telojen välissä ohueksi ja paahtamalla. Maissihiutaleet nautitaan kylmän maidon kanssa. Niiden kanssa käytetään myös muita maitotuotteita, kuten jogurttia tai maidon korvikkeita, kuten kauramaitoa. Niiden kanssa käytetään myös hedelmiä, marjoja, hilloa.

Maissihiutaleet keksi yhdysvaltalainen lääkäri John Harvey Kellogg yhdessä veljensä Will Keith Kelloggin kanssa. He kehittivät ensin vuonna 1894 vehnästä valmistettavat aamiaishiutaleet terveelliseksi ravinnoksi John Kelloggin Battle Creekissä johtaman parantolan potilaille, ja esittelivät samalla menetelmällä valmistettavat maissihiutaleet vuonna 1898. Will Kellogg perusti vuonna 1906 maissihiutaleita valmistaneen yhtiön, joka tunnetaan nykyään nimellä Kellogg Company.Kellogg, Will Keith  Business Leader Profiles for Students (1998), Encyclopedia.com. Viitattu 19.6.2023.Kellogg Company  International Directory of Company Histories (2013), Encyclopedia.com. Viitattu 19.6.2023.

Maissihiutaleita käytetään myös olutmaltaaseen. Niitä voidaan käyttää enimmillään 40 % olutmäskistä. Maissihiutaleita sisältävästä mäskistä tehty olut on tavallista vaaleampaa. Hiutaleet laitetaan suoraan mäskiin ilman esivalmistelua. Maissihiutaleita käytetään myös eläinten ruokiin, kuten lemmikkijyrsijöiden ruokiin.

Lähteet

 Aiheesta muualla 

Luokka:Maissivalmisteet
Luokka:Viljatuotteet
Luokka:Yhdysvaltalainen keittiö